Nyeste Skilderie af Kiøbenhavn, 1819-04-20
Man har i offentlige norske Blade anket over, at en Person ved Navn Gunder Mortensen Hov houg, fra Guldbrandsdalen, nu i over 7 Aar er fængsligen anholdt, uden at endelig Dom er afsagt i den mod ham anlagte Sag, hvorunder han tiltales for at have udgivet falske Banksedler. Denne Anke er beføiet. Det er fuldkommen sandt, at Gunder Hovhoug blev arresteret i Marts Maaned 1812 og at Sagen imod ham nu staaer for Høiesteret. Mange Omstændigheder have i Fælledsskab bevirket en langsom Afgjørelse: Flere Personer have været tiltalte som hans Medskyldige, og mangfoldige Forhører og Thingsvidner ere optagne under forskjellige Jurisdictioner. Dette alene burde dog ikke og har ei heller været Aarsag til den lange Henstand, men et uforsvarligt Forhold har fundet Sted fra nogle Embedsmænds Side, som have havt denne Sag under Behandling. De ere efter Regjeringens Foranstaltning trukne til Ansvar og allerede efter lovlig Tiltale for Retterne domfældte for deres Forseelse, og, skulde noget videre Ophold eller utilbørlig Fremfærd under Sagens Behandling befindes, ville de Skyldige udentvivl ved Høiesteretsdom i Hovedsagen mod Hovhoug derfor blive anseede. Vi ville her meddele en kort Extract af Acterne i denne vidtløftige Sag, for at oplyse, saavidt det kan skee i et Dagblad, hvorledes de syv Aar ere medgangne. - Kort efter Grundset Marked 1812 blev Politiet i Christiania underrettet om, at Hovhoug paa dette Marked, skulde have udgivet endeel falske 100 Rbd Assignationsbeviser. Dette gav Anledning til hans Hæftelse og de derefter anstillede Undersøgelses forhører, som begyndte den 14de Marts 1812 og sluttedes den 28de Mai 1814. Forhørerne bleve administrerede af den daværende Byfoged i Christiania og det oplystes, at med Hovedmanden Gunder Hovhoug endnu 4 andre Personer skulde være deelagtige i at forfærdige og udgive falske Assignationsbeviser. Da de Angjældende opholdt sig under forskjellige Jurisdictioner, saa blev i Aug. Maaned 1814 en Commission nedsat til at behandle og paadømme Sagen. Denne Commission holdtes i Christiania. Den ovennævnte Byfoged havde imidlertid søgt og erholdt Afsked fra Embedet, men, efterat han var afskediget, blev han tiltalt for hans uforsvarlige Forhold som Administrator af Forhørene i Sagen mod Hovhoug. Søgsmaalet mod ham blev adskilt fra Hovedsagen, for ikke at forsinke denne, og af Aggershuus Stiftsoverret, ved hvis Dom af 1ste April 1816. saavel den forrige Byfoged som Justitien acqviescerede, blev han dømt i en Mulct af 400 Rbd. S. V. Sagen mod Hovhoug blev anlagt for den anordnede Commission. Actor udtog Stevning den 6te Januar og lagde den rette den 14de Januar 1816. Denne Actor, en daværende Stiftsoverrets=Procurator, blev beskyldt for, at han ikke saa hurtigt, som han burde, havde fremmet den ham anbetroede Sag. Regjeringen suspendeerte ham derfor som Sagfører og satte ham under Tiltale. Ogsaa mod ham anlagdes Søgsmaalet særskilt, for ikke at opholde Sagen mod Hovhoug, og ved Høiesteretsdom af 9 Aug. 1815 blev han paalagt en Mulct af 50 Rbd. S.V. Tillige maatte han betale Omkostningerne ved Hovhongs Varetægt og Forpleining fra 23 Octbr. 1814 til 4de Januar 1816. - Efterat Hovedsagen mod Hovhoug var sat i Gang ved Commissionen, lod Hovhoug, efter udtagen Stevning til Stiftsoverretten af 20de Januar 1815, de af den forrige Byfoged afholdte Forhører sætte under Paakiendelse ved denne Ret, da de ikke skulle være afholdte under Jagttagelse af de til de Paagjældendes Betryggelse befalede Former. Den herom afsagte Stiftsoverretsdom af 22 Mai 1815 blev indanket til Høiesteret, som under 21 Septbr. 1815 afsagde Dom, hvorved Stiftsoverretsdommen kjendtes uefterrettelig, og hvorefter Forhøre nes Gyldighed eller Ugyldighed stod uafgjort, Efter Forestilling fra Actor imod Hovhoug bleve nu nye Forhører optagne ved Sorenskriveren i Aggers Sogn, for at Justitien ikke skulde være blottet for Beviser, i det Tilfælde at de af den forrige Byfoged i Christiania optagne Forhører maatte blive kjendte uefterrettelige. Disse Forhører begyndte den 28 Nov. 1815, og sluttedes den 5te Febr. 1816. Sagen behandledes fremad ved Commissionen, men nu fremstod Gunder Hov houg den 21 Aug. 1816, og forlangte en Kiendelse afgiven af Commissionen, hvorvidt den forrige Byfogeds Forhører skulde ansees som gyldige Retshandlinger; hans Defensor udtog i denne Anledning en Contrastevning, og, efterat der omdenne Qvæstion var procederet, blev af Commissionen en Eragtning afsagt den 26 Octbr. 1816. hvorved de omhandlede Forhører bleve agtede uefterrettelige. Fra Justitiens Side indankedes denne Eragtning til Høiesteret, som ved Dom af 12 April 1817 afviste Sagen. Flere Forhører bleve nu optagne under adskillige Jurisdictioner fra 18de April 1817 til 7 Mai 1818, og imidlertid ved varede Commissionens Forhandlinger, og, efterat alle Forhører vare indkomne og Sagen var deduceret af Vedkommende, blev Dom af Commissionen afsagt den 5 Octbr. 1818, hvorved Gunder Hovhoug er dømt fra Æren og til at arbeide i Fæstningen i 13 Aar. m. v. Dommens Jndhold for de øvrige Tiltalte forbigaaes her. Fra Dommens Afsigelse til den 27 Novbr. 1818 er Tiden medgaaet til Dommens Forkyndelse. Siden er Jndankning skeet til Høiesteret, og Forkyndelse heraf foregaaet, indtil den for Høiesteret beskikkede Actor modtog Actionsordren den 10de Februar 1819. (Norsk Rigst.)